EkBass/fiwiki-20250220-pages-articles huggingface dataset:
Aloitekyky

Aloitekyky (lat. initiatiivi)Facta 2004 on luonteenpiirre, johon liittyy valmius tehdä aloitteita ja ottaa vastuuta toimenpiteitä vaativissa ongelmissa.http://www.assessio.fi/kunder/assessio/cmsmm6_5.nsf/lupGraphics/Johtajuuden_arviointi_hpi.pdf/$file/Johtajuuden_arviointi_hpi.pdf Toinen lähes vastaava termi on aloitteellisuus.https://web.archive.org/web/19990910205139/http://www.tukkk.fi/pki/SME- forum/SME97/koiranen.doc Aloitekyvyn puutetta kutsutaan apatiaksi.http://www.terveyskirjasto.fi/terveyskirjasto/tk.koti?p_artikkeli=amh00048 Euroopan parlamentissa aloitekykyä pidetään yhtenä kahdeksasta avaintaidoista, jotka helpottavat tietoyhteiskuntaan sopeutumista.http://www.europarl.europa.eu/news/public/story_page/038-11005-268-09-39-906-20060926STO11004-2006-25-09-2006/default_fi.htm Psykoanalyytikko Erik Eriksonin mukaan latenssi-vaiheella on vaikutusta aloitekykyyn myöhemmällä iällä.http://www.sampo2002.oulu.fi/koululaiset/persoonallisuus.html Psyykkiset sairaudet voivat heikentää aloitekykyä.http://www.mtkl.fi/fin/tietopankki/arjessa_selviytyminen/asuminen/ Työtehtävissä tiukka ohjeistus ja ohjeiden noudattamisen tarkka valvonta voivat vähentää työntekijöiden aloitekykyä.http://www.metla.fi/aikakauskirja/full/ff04/ff044546.pdf == Katso myös == * Aikaansaamattomuus == Lähteet == Luokka:Luonteenpiirteet
Valkoinen linna

Valkoinen linna (Beyaz Kale) on Orhan Pamukin läpimurtoteos, joka julkaistiin vuonna 1985. Se on historiallinen romaani, jonka teemoja ovat länsimaisen ja itämaisen kulttuurin kohtaaminen ja vastakkaisuus. Kirjaa on verrattu Mika Waltarin Mikael Hakimiin. Kirjan on suomentanut Kalevi Nyytäjä englanninkielisestä versiosta, ja suomennos julkaistiin Tammen Keltaisessa kirjastossa vuonna 1993. Kirjasta otettiin Suomessa uusi painos 2006 Orhan Pamukin voittaessa Nobelin kirjallisuuspalkinnon. == Juoni == Romaanin kertoja on nuori italialainen oppinut, joka joutuu 1600-luvulla turkkilaisten merirosvojen vangiksi ja myydään orjaksi istanbulilaiselle tiedemiehelle. Tämä on ulkonäöltään ja tavoiltaan hämmästyttävästi italialaisen kaltainen. Turkkilainen tutkija, josta kirjassa käytetään nimeä Hoca, 'opettaja', on hyvin kiinnostunut länsimaisen kulttuurin saavutuksista ja utelee orjaltaan kaikkea mahdollista. He kertovat toisille kokemuksistaan, ja vähitellen heille tuntuu kehittyvän yhteinen tietoisuus. He suunnittelevat yhdessä ilotulituksen, jolla he saavat sulttaanin suosion, ja sen jälkeen he laativat sulttaanin tilauksesta mielikuvituksellisia luonnontieteellisiä selvityksiä. Sulttaani järjestää sotaretken vihollisen Valkoista linnaa vastaan. Linna on määrä kukistaa Hocan ja italialaisen suunnitteleman sotakoneen avulla. Yritys kuitenkin epäonnistuu ja vihatun ulkomaalaisen täytyy paeta takaisin Venetsiaan. Kaksoisolentoaihe tekee ristiriitaiseksi sen, kumpi todella pakenee ja kumpi jää. == Lähteet == Luokka:Historialliset romaanit Luokka:Turkkilaiset kirjat Luokka:Vuoden 1985 kirjat
Musta kirja (romaani)

Musta kirja (Kara Kitap, 1990) on Orhan Pamukin romaani. Teos kehittelee ja muuntelee edelleen Valkoinen linna -romaanin (1985) kaksoisolentoaihetta. Romaani alkaa rikosromaanimaisena katoamistarinana. Nuori istanbulilainen juristi Galip lähtee etsimään vaimoaan Rüyaa, joka on kadonnut jättämättä viestiä. Galip arvelee hänen menneen velipuolensa Celâlin luo, joka on kuuluisa ja kiistelty lehtikolumnisti, jota Galip kadehtii. Celâlin asunnossa ei kuitenkaan ole ketään. Etsintää tehdessään Galip omaksuu vähitellen Celâlin henkilöllisyyden, muuttaa tämän huoneistoon, alkaa käyttää tämän vaatteita, vastata tälle tuleviin puheluihin ja jopa jäljitellä tämän kolumneja. Kirjan todellisuudesta tulee eräänlainen unenomainen tila. Aiheeseen liittyvät vanhat turkkilaiset perinteet ja mystiikan oppisuunnat. Luokka:Turkkilaiset kirjat Luokka:Vuoden 1990 kirjat
Purjemolli

Purjemolli (Poecilia velifera) on hammaskarppeihin kuuluva kala, mustamollin ja miljoonakalan sukulainen. Lähisukulaista leveäevämollia (Poecilia latipinna) on myös kutsuttu purjemolliksi. Ne voi erottaa toisistaan laskemalla selkäevän ruotojen määrän: latipinnalla 12-14, veliferalla 18-19. Poecilia-lajit myös risteytyvät keskenään. == Koko ja ulkonäkö == Purjemolli on isompi kuin useimmat hammaskarpit, se kasvaa 10–15 senttimetriä pitkäksi. Varsinkin koiraan selkäevä kohoaa komeana purjeena. Purjemollista on useita värimuotoja, kuten vihreä, keltainen, musta ja pilkullinen — osa näistä on risteymiä. == Alkuperä == Purjemolleja tavataan makeassa ja murtovedessä Keski-Amerikassa ja Jukatanin niemimaan rannikoilla. == Käyttäytyminen ja lisääntyminen == Kala on rauhallinen ja sopii muidenkin lajien seuraan, kunhan nekin kestävät kovaa, emäksistä vettä. Purjemolleja suositellaan pidettäväksi haaremeissa, joissa on yhtä koirasta kohti muutamia naaraita. Liian pienessä altaassa kala jää pieneksi eikä koiraalle kehity purjetta. Lisääntyminen kotiakvaariossa ei onnistu yhtä usein kuin muilla molleilla. == Vesiolot ja ravinto == Purjemolli syö sekaruokaa johon pitää kuulua myös kasviksia. Veden pitää olla kovaa, ja vaikka aikuisia kaloja voidaan pitää makeassa vedessä, poikasten syntyminen vaatii usein murtovettä. Lämpötilaksi suositellaan 24–28 °C, veden kovuudeksi 20–30 °dH ja happamuudeksi pH 7,5–8,5. == Lähteet == == Aiheesta muualla == *Peteducation (myös kuva) * akvariumas.lt (kuva) Luokka:Akvaariokalat Luokka:Hammaskarpit Luokka:Uhanalaiset kalat
Momo (romaani)

Momo: Merkillinen tarina harmaista herroista ja tytöstä joka antoi ihmisille takaisin ajan () on Michael Enden kirjoittama fantasiaromaani, jonka saksankielinen alkuteos julkaistiin vuonna 1973. Kirjan suomennos ilmestyi 1977. Momosta on tehty myös elokuvia, äänikirjoja ja näytelmiä. ==Tarina== Kirja kertoo Momo-nimisestä tytöstä, joka asuu antiikinaikaisen amfiteatterin raunioilla. Momolla on eräs ominaisuus: hän osaa todella kuunnella muita, kun heillä on huolia. Momo ja hänen ystävänsä huomaavat pian, että ihmisillä ei olekaan enää aikaa mihinkään. He saavat selville, että syy on aikaa varastavien harmaiden herrojen. Eräänä iltana Momo löytää Kassiopeia-nimisen kilpikonnan, joka vie hänet mestari Horan, ajan herran luo. Mestari Horan ja Kassiopeian avulla Momo taistelee harmaita herroja vastaan ja onnistuu palauttamaan ihmisille sen kaiken ajan, jonka harmaat herrat olivat heiltä riistäneet. == Aiheesta muualla == * Maria Loikkanen: Momo. Uusi nainen 4/2005. Luokka:Saksalaiset nuorten fantasiaromaanit Luokka:Vuoden 1973 kirjat
Neurotyypillinen

Neurotyypillinen (tai NT) on neurodiversiteettisten ihmisten käyttämä neologistinen nimitys ihmisille, joilla ei ole neurologista poikkeavuutta. Cashin A, Sci DA (2006) Two terms--one meaning: the conundrum of contemporary nomenclature in autism. Child Adolesc Psychiatr Nurs. vol 19 no. 3 Vaikka termiä käyttivät alun perin autismikirjon ihmiset,"A note about language and abbreviations" , Jim Sinclair. Accessed 4 March 2007 sitä käyttävät nykyisin myös muut neurologisesti poikkeavat ihmiset, heidän läheisensä sekä koulutuksen ja lääketieteen ammattilaiset. Share DJ, Jones S, Evershed K., "A comparative study of circadian rhythm functioning and sleep in people with Asperger syndrome" Autism 10 (6): 565-575 Nov 2006O'Connor K, Hamm JP, Kirk IJ, "The neurophysiological correlates of face processing in adults and children with Asperger's syndrome" Brain and Cognition 59 (1): 82-95 Oct. 2005Myles BS, Huggins A, Rome-Lake M, et al., "Written language profile of children and youth with Asperger syndrome: From research to practice" Education and Training in Mental Retardation and Developmental Disabilities 38 (4): 362-369, Dec. 2003 Englannissa kansallinen autismijärjestö National Autistic Society suosittelee neurotypical -termiä käytettäväksi myös tiedotusvälineissä."What to say (and not to say) about autism" , National Autistic Society. Retrieved on 2007-11-24. Neurotyypillinen ihminen vastaanottaa koko ajan informaatiota kaikkien aistikanaviensa kautta, prosessoi ja pystyy hoitamaan yhtä aikaa useita erilaisia asioita, tiedostaa omat tarpeensa ja huomioi lähistöllä olevien ihmisten toiveet kysymättäkin, sekä pystyy kommunikoimaan ympäristönsä kanssa pelkän katsekontaktin avulla. Neurotyypillisen ei tarvitse miettiä näitä sosiaalisen kanssakäymiseen liittyviä rutiineja, sillä ne sujuvat lähes automaattisesti toisin kuin autismikirjon ihmisellä, jonka vuorovaikutustaidot voivat olla vajavat. Toisaalta myös autistisen yksikanavaisuudessa on usein vahvuuksia neurotyypillisyyteen verrattuna. Viistolla pinnalla -blogin mukaan "intohimoinen keskittyminen yhteen asiaan mahdollistaa hyvin perinpohjaisen erikoistumisen", jonka kautta moni on löytänyt ammatin, ystäväpiirin, puolison tai paikan maailmassa. Monella maailmanmaineeseen nousseella henkilöllä on todettu jokin autismikirjon "häiriö", etenkin tieteissä ja taiteissa. Erilaiseen synnynnäiseen temperamenttiin liittyvät ominaisuudet voivat olla heikkouksia tai vahvuuksia sen mukaan, miten niiden kanssa eletään. ==Katso myös== * Neurodiversiteetti * Autistien oikeuksien liike * Autismikirjon häiriö * Tarkkaavaisuus- ja ylivilkkaushäiriö * ADHD-liitto * == Lähteet == Luokka:Autismi Luokka:Neurologiset poikkeavuudet
The Raging Wrath of the Easter Bunny

The Raging Wrath of the Easter Bunny on Mr. Bunglen vuonna 1986 c-kasetilla julkaistu omakustannealbumi. Se on harvinainen keräilijöiden kiinnostuksen kohde. ==Taustaa== Yhtyeen kitaristi Trey Spruance tuotti albumin pääsiäisen aikaan vuonna 1986. Nauhoitteella voi kuulla yhtyeen tyylilajin olevan death metalia, mutta sillä on myös viitteitä tulevasta musiikillisesta suuntautumisesta yhdistellä eri tyylilajeja. Albumin kappaleista esimerkkeinä muun muassa "Hypocrites", joka yhdistää elementtejä heavy metalista, osia "La Cucarachasta" sekä Peter Gunnin teemakappaleesta, kun taas kappale "Evil Satan" luokiteltaisiin funk rockiksi. Mr. Bungle pyrki yhdistämään albumin laulut loppupotpuriksi esiintyessään. Albumin nimi juontaa juurensa vuodenaikaan, jolloin albumia miksattiin (pääsiäiseen) ja albumin genreen (death metalliin). ==Raidat== A-Puoli #"Grizzly Adams" (Spruance) – 2:55 #"Anarchy Up Your Anus" (Spruance) – 2:09 #"Spreading The Thighs Of Death" (Dunn) – 5:45 #"Hypocrites" (Dunn/Patton) – 3:04 B-Puoli #"Raping Your Mind" (Dunn) – 5:45 #"Evil Satan" (Spruance) – 2:54 #"Sudden Death" (Patton) – 7:01 ==Muusikot== *Mike Patton – laulu, bongorummut, basso kappaleessa "Hypocrites" *Trevor Dunn – basso, kazoo, taustalaulu, kitara kappaleessa "Hypocrites", valokuvaus *Trey Spruance – kitara, videopelien äänet, taustalaulu, laulu kappaleessa "Hypocrites" *Jed Watts – rummut, huuliharppu, taustalaulu *Theo Lengeyl – saksofoni ja havaijilainen nenään hyräily *Martin Fosnaugh – juutalaisharppu *Julie Firth – kannen suunnittelu *Brian Ladd – editointi ja masterointi ==Linkit== # Lataa koko albumi MP3 muodossa. Luokka:Vuoden 1986 albumit Luokka:Mr. Bunglen albumit
Ēriks Rags

Ēriks Rags (s. 1. kesäkuuta 1975 Ventspils) on latvialainen keihäänheittäjä. Hänen ennätyksensä on 86,47 m, jonka hän heitti Lontoossa vuonna 2001. Ragsin uran paras arvokisasijoitus on neljäs sija EM-kilpailuissa 2002. Hän on myös kaksinkertainen universiadivoittaja, vuosilta 1999 ja 2001. ==Saavutuksia== Lähde: IAAF Vuosi Kilpailu Paikka Sijoitus 1999 MM-kilpailut Sevilla, Espanja kymmenes 1999 Universiadit Palma de Mallorca, Espanja kultaa 2001 MM-kilpailut Edmonton, Kanada kahdeksas 2001 Universiadit Peking, Kiina kultaa 2002 EM- kilpailut München, Saksa neljäs 2003 IAAF:n yleisurheilufinaali Monte Carlo, Monaco kahdeksas 2004 Olympialaiset Ateena, Kreikka seitsemäs 2004 IAAF:n yleisurheilufinaali Monte Carlo, Monaco yhdeksäs 2005 MM-kilpailut Helsinki, Suomi kuudes 2005 IAAF:n yleisurheilufinaali Monte Carlo, Monaco kuudes 2006 EM-kilpailut Göteborg, Ruotsi yhdeksäs 2006 IAAF:n yleisurheilufinaali Stuttgart, Saksa seitsemäs 2007 MM-kilpailut Osaka, Japani yhdestoista 2007 IAAF:n yleisurheilufinaali Stuttgart, Saksa viides 2008 IAAF:n yleisurheilufinaali Stuttgart, Saksa neljäs 2009 IAAF:n yleisurheilufinaali Thessaloniki, Kreikka kahdeksas 2010 EM-kilpailut Barcelona, Espanja yhdestoista 2011 MM-kilpailut Daegu, Etelä-Korea kahdeskymmenes ==Ennätykset== * Keihäänheitto: 86,47 (2001) ==Kausien parhaat heitot== * 1997 75,06 Ateena 3.8. * 1998 80,56 Ventspils 28.6. * 1999 83,78 Palma de Mallorca 13.7. * 2000 83,61 Ventspils 17.6. *2001 86,47 Lontoo 22.7. * 2002 86,44 Ventspils 15.6. * 2003 86,32 Potchefstroom 22.4. * 2004 85,83 Potchefstroom 20.4. * 2005 82,35 Riika 27.5. * 2006 85,99 Ventspils 28.5. * 2007 83,35 Potchefstroom 7.4. * 2008 85,05 Ventspils 14.6. * 2009 82,23 Doha 8.5. * 2010 82,05 Ventspils 1.7. * 2011 80,87 Launas 23.7. * 2012 76,49 Liepāja 8.7. ==Lähteet== Luokka:Latvialaiset keihäänheittäjät Luokka:Vuonna 1975 syntyneet Luokka:Elävät henkilöt
Vicky

Vicky on suomalaisen iskelmälaulaja Vicky Rostin debyyttialbumi. Se julkaistiin vuonna 1975. Se sisältää Veikko Samulin sovittamia käännöskappaleita sekä neljä Kari Kuuvan kirjoittamaa kappaletta, joista kaksi on sovittanut Samuli ja kaksi Jaakko Salo. Mukana on myös yksi Matin ja Tepon sävellys Pertti Reposen sanoittamana. == Kappaleet == # # # # # # # # # # # # Kappaleiden nimet ja kestot Tekijätiedot Fono.fi. Viitattu 21.12.2022. == Lähteet == Luokka:Vuoden 1975 albumit Luokka:Vuoden 1975 esikoisalbumit Luokka:Vicky Rostin albumit
Āzārbāyjān-e Gharbī

Āzārbāyjān-e Gharbī eli Länsi-Azerbaidžan (; ; ) on Iranin provinssi valtion luoteisosassa Irakin ja Turkin rajalla. Provinssi on laajudeltaan 39 487 neliökilometriä ja asukkaita siellä on vuonna 2007 arviolta 3 074 414 . Provinssi on jaettu edelleen 14 piirikuntaan. Provinssin pääkaupunki on Urmia. Āzārbāyjān-e Gharbī sijaitsee vuoristoisessa maastossa ja Zagros-vuoristo levittäytyy luoteesta kaakkoon . Lumipeittoisten huippujen sulamisvesi muodostaa useita jokia, jotka ovat saaneet aikaan kolme merkittävää allasta. Tunnetuimmasta näistä sijaitsee Urmiajärvi, joka on suurin järvi kokonaan Iranin alueella. ==Historiaa== Provinssin historia ulottuu kuudennelle vuosituhannelle ennen ajanlaskun alkua. Tuolta ajalta on löytynyt todisteita Teppe Hasanlun arkeologiselta alueelta, josta on kotoisin myös kuuluisa kultainen vaasi. Muita merkittäviä arkeologisia kohteita ovat Teppe Hajifiruz, josta on löytynyt maailman vanhimmat jäänteet viinistä, Gooy Teppe ja zarathustralaisuuden pyhä paikka Takht-i Suleiman. Urmiajärven alue oli esihistoriallisena ja vanhana aikana sivilisoituneen Mesopotamian reuna- aluetta ja siten sinne syntyi jo varhain kauppaa ja asutuskeskuksia. 3. vuosituhannella hurrilaisten alue ulottui tänne. Myöhemmin Urartun mahtava kuningaskunta laajeni Vanjärven ympäristöstä tänne joskus 700-luvulla eaa, jolloin Assyria oli suuri valtio etelässä. Mannaealaiset rakensivat Urmiajärven rannoille kuningaskuntansa, jonka keskus oli Hasanlu järven etelärannalla. Mannaealaisten kuningaskunta päättyi Matiani-valloitukseen. Matienilaiset olivat ehkä skyyttejä, kimmerialaisia tai muita vastaavia indoeurooppalaisa ratsastajakansoja. == Lähteet == == Aiheesta muualla == *Āzārbāyjān-e Gharbīn kuvernöörin toimisto *Āzārbāyjān-e Gharbīn hallituksen portaali
Käthe Gold

Käthe Gold (11. helmikuuta 1907 – 11. lokakuuta 1997) oli itävaltalainen näyttelijä. Gold syntyi Wienissä, työskenteli vuodet 1932–1944 Berliinissä ja muutti sitten Zürichiin. Palattuaan vuonna 1947 Wieniin hän sai töitä Burgtheaterista. Hän kuoli Wienissä 90-vuotiaana. Gold tuli tunnetuksi varsinkin lavalta; hän esiintyi muiden muassa sellaisissa klassikoissa kuin Faustissa, Hamletissa ja Nukkekodissa. Hän esiintyi myös elokuvissa ja televisiossa, esimerkiksi vierailijana sarjassa Komissaari. == Aiheesta muualla == * Luokka:Itävaltalaiset näyttelijät Luokka:Vuonna 1907 syntyneet Luokka:Vuonna 1997 kuolleet
Bowel of Chiley

Bowel of Chiley on Mr. Bungle -yhtyeen kasettijulkaisu. Kasettia pidetään yleisesti harvinaisena keräilykohteena, jonka alkuperäistä omakustannejulkaisua on vaikea löytää. Albumi kuitenkin julkaistiin uudelleen vuosina 1991 ja 1997. Nauha oli tarkoitettu annettavaksi konserttien järjestäjille mainostamaan yhtyettä sekä esiintymisien saamiseksi. Bowel of Chiley on yhtyeen ensimmäinen julkaisu, joka oli CD-muodossa. Musiikki poikkeaa paljon muista Mr. Bunglen julkaisuista. Vaikutteita kappaleilla on mm. skasta, swingistä, speechistä ja funkista. ==Raidat== ===Playhouse Productionin julkaisu Bowel of Chileystä (1991)=== #For No Reason – 2:52 #Definition Of Shapes – 8:42 #Carousel – 3:47 #Evil Satan – 2:40 #Walkin' In Circles – 5:41 #Snap, Crackle, Pop – 3:16 #Cottage Cheese – 1:18 #Incoherence – 1:11 #No Strings Attached – 2:50 #Hi! – 2:21 #Fart In A Bag – 1:15 #Freight Train – 3:44 ===Rastacore Recordsin julkaisu Bowl Of Chileystä (1997)=== #For No Reason – 2:52 #Nicotina – 8:42 #Incoherence – 1:11 #Carousel – 3:47 #Evil Satan – 2:40 #Jumping (Part 1) – 3:10 #Jumping (Part 2) – 2:03 #Cottage Cheese – 1:18 #You Can't Make Me Mad – 1:52 #() – 4:00 #Freight Train – 3:44 #No Strings Attached – 2:50 #Fart In a Bag – 1:15 #Walkin' In Circles – 5:41 ==Muusikot== *Mr. Bungle - Tuottaja *Mike Patton - Laulu *Trevor Dunn - Basso *Trey Spruance - Kitara *Theo Lengyel - Saksofoni *Scott Fritz - Trumpetti *Hans Wagner - Rummut ==Aiheesta muualla== *Mr. Bungle.com yhtyeen kotisivut *Bunglefever.com fanisivu (sivulla myös albumi ladattavissa kokonaan ilmaiseksi) Luokka:Vuoden 1987 albumit Luokka:Mr. Bunglen albumit
James Bond Junior

James Bond Junior (Suomen televisioesityksessä käytetty nimi) (alkuperäiseltä nimeltä James Bond Jr.) on vuonna 1991 valmistunut 65-osainen piirrossarja. Sarja kertoo James Bond Junior -nimisestä nuoresta agentista, joka selvittää erilaisia mysteerejä. Sarjan hahmo perustuu pääosin vuonna 1967 ilmestyneeseen 003½: The Adventures of James Bond Junior -teokseen. Suomessa sarjaa esitettiin aluksi vuonna 1992 Kolmoskanavalla, ja vuosina 1993–1994 MTV3-kanavalla suomenkielisellä tekstityksellä Harlekiini-klubi -ohjelman yhteydessä. Sarjasta on julkaistu videopelit Nintendo Entertainment System- ja Super Nintendo Entertainment System -pelikonsoleille. Muita julkaisuja ovat muun muassa sarjakuvalehdet ja VHS-kasetit. == Ääninäyttelijät == ==Lähteet== == Aiheesta muualla == * TV.com * Voice Chasers Luokka:1990-luvun piirrossarjat Luokka:James Bond Luokka:Yhdysvaltalaiset televisiosarjat
Wolfgang Ambros

Wolfgang Ambros (s. 19. maaliskuuta 1952) on itävaltalainen laulaja- lauluntekijä. Hän on 1970-luvulla yleistyneen saksankielisen austropop-genren pioneereja. Ambros tunnetaan "Da Hofan", "Schifoanin", "Es lebe der Zentralfriedhofin" ja "Zwickt's min" kaltaisista lauluista. Hänen musiikissaan yhdistyvät popin, rockin ja toisinaan bluesin vaikutteet. Ambros on muun tuotantonsa ohessa julkaissut kolme coveralbumia Bob Dylanin, Tom Waitsin ja Hans Moserin lauluista. Hän on lisäksi tehnyt yhteistyötä muiden muassa André Hellerin ja Friedrich Guldan kanssa. Ambros vaati keväällä 2007 korvauksia itävaltalaismedian väitettyä hänen sairastavan maksasyöpää; todellisuudessa laulajalegendalla oli todettu hyvän paranemisennusteen eturauhassyöpä. == Diskografia == === Albumit === * 1972: Alles Andere Zählt Net Mehr * 1973: Eigenheiten * 1976: Es Lebe Der Zentralfriedhof * 1976: 19 Class A Numbers * 1977: Hoffnungslos * 1978: Wie Im Schlaf * 1979: Nie Und Nimmer * 1980: Weiß Wie Schnee * 1981: Selbstbewusst * 1983: Der Letzte Tanz * 1984: Der Sinn Des Lebens * 1985: No. 13 * 1987: Gewitter * 1989: Mann Und Frau * 1990: Stille Glut * 1992: Äquator * 1994: Wasserfall * 1996: Verwahrlost Aber Frei * 1999: Voom Voom Vanilla Camera * 2000: Nach Mir Die Sintflut - Ambros Singt Waits * 2003: Namenlos * 2005: Der Alte Sünder - Ambros Singt Moser * 2006: Steh Grod === Singlet === * 1971: Da Hofa * 1972: Kagran * 1973: Tagwache * 1973: I drah zua * 1974: A Mensch mecht i bleib´n * 1975: Zwickt´s mi * 1975: Gö da schaust * 1976: Baba und foi ned * 1976: Hoit da is a Spoit * 1976: Schifoan * 1977: Die Blume aus dem Gemeindebau * 1979: Nie und nimmer * 1981: Frage der Zeit * 1983: Sei ned bled * 1983: Für immer jung * 1984: S Naserl * 1985: Kumm ma mit kane Ausreden mehr * 1985: Geplante Zukunft * 1985: Warum? * 1986: Langsam wachs ma zamm * 1986: Mamma * 1987: Du und i * 1987: Gewitter * 1987: V.I.P. * 1987: I bins ned * 1988: Rukuruku Bay * 1989: Idealgewicht * 1989: Erste große Liebe * 1991: Abwärts und bergauf * 1992: Die Gailtalerin * 1992: Der Himmel soll noch warten * 1992: Ich bin bei dir * 1992: Bleib bei mir * 1992: Richtung Süden * 1993: Das Duell * 1994: I denk an di * 1994: Alt und Jung * 1995: Der bessere gewinnt! * 1996: Verwahrlost aber frei * 1997: Open House * 1999: Herz aus Gold * 1999: Ich lieb Dich überhaupt nicht mehr * 2001: Weihnachten wie immer Luokka:Itävaltalaiset laulajat Luokka:Laulaja- lauluntekijät Luokka:Vuonna 1952 syntyneet Luokka:Elävät henkilöt
Niin se on, poijaat!

Niin se on, poijaat! on Ossi Elstelän ohjaama suomalainen sotilasfarssi vuodelta 1942. Elokuvan käsikirjoittanut viihdyttäjä Einari Ketola näyttelee pääosassa tunnetuinta hahmoaan korpraali Möttöstä, jota hän oli sitä ennen esittänyt jatkosodan ajan viihdytystilaisuuksissa. Elokuvan työnimenä oli Niin se on poijjaat...! ja julisteissa käytettiin muotoa Niin se on poejat !. Vili Vesterinen soittaa elokuvan eräässä kohtauksessa kansansävelmää ”Säkkijärven polkka”. Sanat muutamiin esitettyihin lauluihin sanoitti Reino Palmroth (Palle). Aikakauden stand up -koomikko Einari Ketolan rooli korpraali Möttösenä oli saanut alkunsa Propaganda-Aseveljien järjestämien Asemiesiltojen esityksissä. Möttönen oli Aku Korhosen esittämän Lapatossun ohella tärkein sota-ajan hauskuuttavista hahmoista. Elokuvan käsikirjoittanut Ketola myös esitti pääroolissa Möttöstä. Elokuva sai nimensä Möttösen vakiorepliikistä esitystensä alussa. Elokuvan tarinassa viihdekiertue ottaa sankarin mukaansa. Keskeisiä sotaisassa hupailussa ovat savolaiset sutkaukset.Päivän elokuvia, Tv-maailma, 44/2011 sivu 13 Näyttämöllisten sketsien ja musiikkinumeroiden välissä on vähäistä arjen kuvausta. Elokuvasta on myöhemmin karsittu Josif Stalinin pilkka sekä sota-ajan kannanotot ryssistä ja Suur-Suomesta.Arto Pajukallio, Elokuvat, Helsingin Sanomat 7.11.2011, sivu D 5 Elokuvan ensi-ilta oli Helsingissä 27. joulukuuta 1942 Reassa. ==Näyttelijät== ==Lähteet== Luokka:Vuoden 1942 suomalaiset elokuvat Luokka:Suomalaiset mustavalkoelokuvat Luokka:Sotilasfarssit Luokka:Ossi Elstelän ohjaamat elokuvat
Cat Power

Cat Power (oik. Charlyn ”Chan” Marie Marshall, s. 21. tammikuuta 1972 Atlanta, Georgia, Yhdysvallat) on yhdysvaltalainen laulaja-lauluntekijä. Hänet tunnetaan minimalistisesta tyylistään ja eteerisestä laulustaan. ==Diskografia== ===Albumit=== * * * * * * * * * * * ==Aiheesta muualla== * Viralliset kotisivut * Luokka:Yhdysvaltalaiset laulaja-lauluntekijät Luokka:Vuonna 1972 syntyneet Luokka:Elävät henkilöt
Twin Falls

Twin Falls on Twin Fallsin piirikunnan suurin ja osavaltion seitsemänneksi suurin kaupunki Idahon osavaltiossa. Twin Fallsin rikostilastot, jotka käsittävät myös väkivaltarikokset, ovat paljon synkemmät kuin muualla Idahossa.IDCIDE ==Maantiede== United States Census Bureaun mukaan kaupungin pinta-ala on 31,1 km² (12.0 mi²). Shoshone Falls on noin 5 mailia itään Twin Fallsin kaupungista. Pillar Falls sijoittuu noin 1,5 mailia Perrine Bridgeltä yläjuoksulle. ==Väestö== Vuoden väestönlaskennassa Twin Fallsissa oli 34 469 asukasta, 13 274 kotitaloutta ja 8 867 perhettä. Asukastiheys oli 1 108.1/km² (2 870.1/mi²). Valkoisia oli 91,77%, afroamerikkalaisia 0,22%, alkuperäisamerikkalaisia 0,74%, aasialaisia 1,09%, oseanialaisia 0,11% ja 3,71% muita kansalaisuuksia. 13 274 kotitaloudesta 32,9 prosentilla oli kotona asuvia alle 18-vuotiaita lapsia, 51,7 % oli yhdessä asuvia aviopareja, 33,2 % perheettömiä ja 11,0 % kotitalouksia ilman aviomiestä. Keskimääräinen perheen koko oli 3,05 ja keskimääräinen kotitalouden koko 2,51. Asukkaista 26,5 prosenttia oli alle 18-vuotiaita, 12,1 % 18–24-vuotiaita, 26,2 % 25–44-vuotiaita, 20,2 % 45–64-vuotiaita ja 15,0 % yli 65-vuotiaita. Asukkaiden keski-ikä oli 34 vuotta. ==Lähteet== == Aiheesta muualla == * [Table 4: Annual Estimates of the Population for Incorporated Places in Idaho, Listed Alphabetically: April 1, 2000 to July 1, 2006 (SUB-EST2006-04-16)] * [Table 4: Annual Estimates of the Population for Incorporated Places in Idaho, Listed Alphabetically: April 1, 2000 to July 1, 2006 (SUB-EST2006–04-16)] ^ City of Twin Falls Comprehensive Plan Update ^ [METROPOLITAN AND MICROPOLITAN STATISTICAL AREAS AND COMPONENTS, December 2005, WITH CODES] ^ [Twin Falls visitidaho.org] ^ [Wilson Butte Cave] ^ [Northern Shoshone and Bannock Economy] ^ [The Fur Trade Explorers] ^ [The Astorians] ^ [Road Trip USA - The Oregon Trail] ^ [Rock Creek Station and Stricker Homesite] ^ [Ira Burton Perrine] Luokka:Idahon kaupungit
Kaikki nämä sanat

__NOTOC__ Kaikki nämä sanat on Katri Ylanderin toinen studioalbumi, joka julkaistiin 31. lokakuuta 2007. Albumin ensimmäisenä singlenä julkaistiin levyn avausraita ”Valehdellaan”, josta tehtiin myös musiikkivideo. Helsingin Sanomien ylläpitämä Musiikkilataamo julkaisi albumista erikoisversion, joka sisältää normaalien kappeleiden lisäksi kappaleet ”Aamuaurinkoon”, ”Valehdellaan” ja ”Unta” akustisina versioina. Toisena singlenä julkaistiin kappale ”Välitunnilla”, johon kuvattiin myös video. Maaliskuussa 2008 radioihin lähetettiin single ”Unta”, joka kuitenkin nousi soittolistojen kärkeen vasta kesällä. Lokakuussa 2008 radioille lähetettiin vielä neljäs single, albumin nimikappale ”Kaikki nämä sanat”.http://download.mtv3.fi/album/Katri_Ylander/Kaikki_nämä_sanat/5ED38B2B-6B6B-4EA3-B56F-68BCCDB5D997/ MTV3 Store Tammikuussa 2008 julkaistiin video kappaleeseen ”Sirkus”, joka oli Kolmistaan-elokuvan tunnusmusiikki. Huhuttiin, että kappale olisi ollut myös kolmas single, mutta sitä siitä ei kuitenkaan tullut. Albumia oli vuoteen 2011 mennessä myyty kultalevyrajan ylittävät yli 25 000 kappaletta.http://www.sonymusic.fi/sitenews/view/-/nid/482/ngid/22 Katri Ylanderilta kokoelma - Maailman ihanimmat ilmestyy huomenna Albumi ylsi parhaimmillaan Suomen virallisen listan sijalle 13. == Kappaleet == # # # # # # # # # # # # == Arvostelut == * Rumba: negatiivinenRumba: Levyarvio * V2.fi: V2.fi: Levyarvio == Listasijoitukset == Albumin kappaleet Suomen virallisella latauslistalla Paras sijoitus Valehdellaan 10 Välitunnilla 8 Unta 20 Kaikki nämä sanat - == Lähteet == Luokka:Vuoden 2007 albumit Luokka:Katri Ylanderin albumit Luokka:Riku Mattilan tuottamat albumit
Sädehitsaus

Sädehitsaus on suurienergiaisen säteen synnyttämän lämmön avulla tehtävää hitsausta. Hitsauksessa käytetään elektronisuihkua ja lasersäteitä. Näiden hitsausmenetelmien etuina on pieni lämmöntuonti ja siten vähäiset hitsausjännitykset ja muodonmuutokset. Toisaalta kapea hitsi vaatii tarkkaa railonvalmistelua ja säteen suuntausta. Sädehitsaukseen tarvittavat laitteet ovat kalliita. Hitsausta voidaan tehdä sulattavana tai lävistävänä hitsauksena. == Laserhitsaus == Laserhitsaus perustuu lasersäteeseen ja valon infrapuna-aaltoalueen käyttöön. Riittävän suuritehoisen lasersäteen tuottaa hiilidioksidi-, Nd:YAG-, diodi-, kuitu- tai kiekkolaser. Hitsaukseen käytettävän lasersäteen teho voi olla välillä 0,5–30 kW. Hitsaus tapahtuu konepajasovelluksissa ns. avaimenreikätekniikalla. Hitsisulaa suojataan hapettumista vastaan suojakaasulla (typpi/argon/helium). Kaasuvirtauksen tehtävänä on osittain myös suojata hitsauslaitteen optisia osia. Laserhitsaus on tarkkaa. Se mahdollistaa kapeat hitsit ja aiheuttaa hitsattaviin kappaleisiin vain pieniä muodonmuutoksia. Toisaalta se vaatii hitsattavilta kappaleilta tarkat sovitukset ja kiinnittimien käyttöä, joten sitä ei ole taloudellista käyttää yksittäisten kappaleiden liittämiseen. Nd:YAG-, diodi- ja kuitulaserin sädettä voidaan kuljettaa optisella kuidulla, joten hitsaus on helposti robotisoitavissa nivelvarsirobotille. Hiilidioksidilaserin sädettä ohjataan metallipeilien avulla, joten sen käyttö edellyttää hieman monimutkaisempaa mekanisointiratkaisua, ja esim. 3D-hitsauksessa tarvitaan portaali ja kallistuva/pyörivä hitsauspää. Laserhitsausta voidaan suorittaa myös lisäaineen kanssa, jolloin sovitusten tarkkuusvaatimus pienenee. == Elektronisuihkuhitsaus == Electron Beam Welding (EB) Elektronisuihkuhitsauksessa elektronitykin avulla saadaan aikaan elektronisuihku, joka fokusoimalla ja ohjaamalla liitettävään kohtaan sulattaa erittäin suurella energiatiheydellään esimerkiksi terästä hyvin suurella tunkeumalla. Elektronisuihkulla tehty hitsi on vielä laserhitsiä huomattavasti kapeampi ja tunkeuma suurempi. Elektronisuihkuhitsausta tehdään pääasiassa suuressa kammiomaisessa tyhjössä, mutta myös ilma-atmosfäärissä. Hitsaussovellukset ovat erittäin paksuseinäisiä (alumiini esimerkiksi 200 mm ja teräs esimerkiksi 100 mm) tarkkasovitteisia erikoisrakenteita, joissa ei saa syntyä vetelyä ja joissa lämmöntuonnin on oltava hyvin pieni. Luokka:Hitsaus
Viasat Nature/Crime

Viasat Nature/Crime oli maksullinen luontodokumentteja sekä rikoselokuvia ja -sarjoja lähettävä televisiokanava. Kanava näkyi aiemmin Norjassa, Ruotsissa, Suomessa sekä Tanskassa. Luokka:Televisiokanavat Luokka:Vuonna 2000 perustetut televisiokanavat Luokka:Vuonna 2012 lakkautetut televisiokanavat
Acta Zoologica Fennica

Acta Zoologica Fennica on suomalainen englanninkielinen biologian alan julkaisusarja, joka ilmestyy epäsäännöllisin välein. Lehteä julkaisee lautakunta, jossa on edustus Suomen neljästä suuresta biologian alan järjestöstä. Suomen Akatemia tukee sarjan julkaisemista. Jokaisessa numerossa on vähintään 48 sivua. Julkaisusarjan alaan kuuluvat esimerkiksi: * ekologia, * riista- ja kalatalouden tutkimus, * ekologinen fysiologia, * eläintiede ja * taksonomia. == Lähteet == * Acta Zoologica Fennica Luokka:Suomalaiset tiedelehdet
Australian parlamentti

Australian parlamentti on Australian lakeja säätävä elin. == Parlamentin osat == Australian parlamentin rakenne muistuttaa ennen kaikkea Yhdistyneen kuningaskunnan parlamenttia, mutta vaikutteita on saatu myös Yhdysvalloista. Perustuslain mukaisesti Australian parlamentti koostuu kolmesta osasta: kuningatar tai kuningas, tällä hetkellä kuningas, senaatti ja edustajainhuone. Yleensä kenraalikuvernööri toimii kuninkaan edustajana. Edustajainhuoneessa eli alahuoneessa on 150 edustajaa, joista kukin edustaa tiettyä alueellista vaalipiiriä. Ylähuoneessa eli senaatissa on 76 jäsentä, 12 joka osavaltiosta ja kaksi kustakin territoriosta. Senaattorien toimikausi kestää tavallisesti kuusi vuotta, joten kolmen vuoden välein pidettävissä parlamenttivaaleissa äänestetään vain puolesta senaatista; tästä poikkeuksena ovat territorioiden senaattorit, joiden toimikausi on kolme vuotta kuten edustajainhuoneen jäsenillä. Mikäli kyseessä on kuitenkin niin kutsuttu Double Dissolution Election, koko senaatin kokoonpanosta äänestetään.Glossary of Election Terms - 2010 Federal Election - ABC News Viitattu 17.7.2010 == Parlamenttirakennukset == === Melbourne === Australian liittovaltion parlamentin avajaiset pidettiin 9. toukokuuta 1901 Melbournessa Royal Exhibition Buildingissa. Avajaisiin osallistuivat muun muassa Yorkin ja Cornwallin herttua ja herttuatar sekä Australian pääministeri Edmund Barton. Avajaisten jälkeen Australian liittovaltion parlamentti kokoontui Melbournessa Victorian osavaltion parlamenttitalossa vuosina 1901–1927. Tällä välin Victorian osavaltion parlamentti joutui kokoontumaan Royal Exhibition Buildingissa. === Canberra === Vuonna 1911 hyväksyttiin yhdysvaltalaisen arkkitehdin Walter Burley Griffinin suunnitelma uuden pääkaupungin Canberran kaavoituksesta. Canberraan muuttaminen kuitenkin lykkääntyi ensimmäisen maailmansodan vuoksi ja Griffinin suunnittelema Canberran parlamenttirakennus jäi toteuttamatta. Sen sijasta Canberraan valmistui vuonna 1927 John Smith Murdochin suunnittelema parlamenttirakennus, jonka avajaiset pidettiin 9. toukokuuta 1927. Avajaisiin osallistuivat muun muassa Yorkin herttua, Yorkin herttuatar, Australian pääministeri Stanley Bruce ja oopperalaulaja Nellie Melba. 1970-luvulle tultaessa kävi selväksi, että tilanpuutteen takia uusi parlamenttirakennus oli välttämätöntä rakentaa. Uuden parlamenttitalon avajaisia vietettiin 9. toukokuuta 1988 eli 61 vuotta edellisen rakennuksen vihkimisen jälkeen. Uuden parlamenttitalon avajaisiin osallistui kuningatar Elisabet II. == Lähteet == * Parlamentin verkkosivut === Viitteet === Luokka:Kansalliset parlamentit Parlamentti Luokka:Canberran rakennukset ja rakennelmat
Barclay

Barclay voi tarkoittaa: ==Henkilöitä== * Arthur Barclay (1854–1938), Liberian presidentti * Edwin Barclay (1882–1955), liberialainen poliitikko * Florence L. Barclay (1862–1921), englantilainen kirjailija * Michael Barclay de Tolly (1761–1818), venäläinen sotamarsalkka ==Muita== * Barclay Records, ranskalainen levy-yhtiö * Barclay de Tollyn talo, Tarton vino talo
Turkki (vaate)

Turkki on turkiksesta valmistettu päällystakki. Se on ollut yksi viileiden alueiden vanhimmista vaatteista, jota on käytetty Pohjoismaissa, eskimoiden parissa, Siperiassa ja Japanissa. Saamelaisten perinteinen poroturkki on suomeksi nimeltään peski. MuseoSuomi Pohjoissaameksi sama vaatekappale on nimeltään beaska, koltansaameksi piâckk ja inarinsaameksi peskâ. Nykyisin länsimaissa monet välttävät turkisten käyttöä eettisistä syistä. ==Erilaisia turkkeja== Varsinaisessa turkissa karvapuoli on päälläpäin. Minkki, soopeli, kärppä ja näätä ovat olleet kalliimpien turkkien aineksia, lammas, kettu, kani ja susi halvempien. Krimiturkki tai astrakaaniturkki on musta ja tiiviisti kähärä turkis, jota on käytetty hattuihin ja etenkin naisten takkeihin. Sitä saadaan keskiaasialaisen karakul-lampaan nuorista karitsoista. Kelsiturkissa karvapuoli on sisäpuolella ja nahkapuoli näkyvissä. Ne tehdään yleensä lampaannahasta. Sisäturkissa karvapuoli on myös sisällä, mutta päällinen on kangasta. Hihansuut, kaulus ym. reunat voidaan usein somistaa turkiksella. Vuorimateriaalina käytetään yleensä kania, kettua tai näätää. Kääntöturkki on nimensä mukaisesti käännettävä turkki, jossa on toisella puolella karva ja toisella kangas tai nahka. == Lähteet == == Aiheesta muualla == *MuseoSuomi erilaisia turkkeja Luokka:Takit
Otra Romppanen

Arto Paavo ”Otra” Romppanen (nyk. Jehkinen)https://yle.fi/aihe/artikkeli/2017/03/14/otra-romppanen- murheenlaakson-menninkainen (s. 1960) on suomalainen kitaristi ja kosketinsoittaja. Hänen tunnetuimpia yhtyeitään ovat muun muassa Mana Mana, Terveyskeskus, Psychoplasma, Kostajat ja Enter. Näiden lisäksi Otra on mm. vieraillut Babylon Whores -yhtyeen levyllä ja tuottanut Turun Romantiikka -yhtyeen levyjä. Otran tytär Kaisa Vala on myös muusikko. Otra on tuottanut tyttärensä vuonna 2007 julkaistun mini-cd:n Ghost Waltz. == Lähteet == ==Aiheesta muualla== *Otra Myspace-sivustolla Luokka:Suomalaiset kitaristit Luokka:Suomalaiset kosketinsoittajat Luokka:Suomalaiset rockmuusikot Luokka:Elävät henkilöt Luokka:Vuonna 1960 syntyneet
Otra

Otra voi olla * Otra-joki Agderissa, Etelä-Norjassa * Otran talo, jugendtyylinen liiketalo Tampereella * KNM Otra (1939), Norjan laivaston miinanraivaaja * Otra Romppanen, suomalainen kitaristi ja kosketinsoittaja.
Mahdottomat marsilaiset

Mahdottomat marsilaiset (Butt-Ugly Martians) on Yhdistyneen kuningaskunnan ja Yhdysvaltojen yhdessä tuottama, sekä Mike Youngin ja Wendy Cholin luoma 26. jaksoa kestänyt tietokoneanimaatio. Sarja kertoo kolmesta teini-ikäisestä marsilaisista, jotka ovat tulleet hallitsijansa Bogin käskystä valloittamaan maapallon, mutta tulevatkin toisiin ajatuksiin. Sarja on saanut netissä erittäin huonon vastaanoton ja monet ovat nimenneet sen jopa huonoimmaksi Nickelodeonilla esitetyksi sarjaksi ikinä. Suomessa sarjaa esitettiin Nelosella vuonna 2004-2006. ==Juoni== Mahdottomat marsilaiset valloittavat tiettyjä planeettoja, heidän hallitsijansa Bogin johdolla, joka usein pakottaa heitä tekemään ilkeitä juonia. Valloituksen kohteeksi tullut maapallo sai kuitenkin Mahdottomat marsilaiset kolmikon B-Bop-a-Luna, 2-T Fru-T ja Do-Wah- Diddyn mielen muuttumaan, kun heistä tuli riippuvaisia maapallon ihmeellisiin asioihin. He löysit jotkut asiat mielenkiintoisiksi, kuten sarjakuvat, hampurilaiset, videopelit ja musiikkivideot. Kolmikko lupasikin toisilleen etteivät he enää koskaan vahingoita maapalloa, jossa he saivat myös uusia kavereita Mikestä, Ronaldista, Cedricistä ja Angelasta, jotka myös esittelivät miten hienoa on asua maapallolla. Marsilaiskolmikko joutuivat kuitenkin keksimään suunnitelmansa muutoksen myötä mitä he kertovat hallitsijalleen Bogille kun hän saa selville kolmikon petturuuden. Lisäksi he joutuvat useasti tekemisiin kiihkoilevan muukalaismetsästäjän, Stoat Muldoonin, kanssa. Vaikka monilla kerroilla Muldoon ja marsilaiset tekevät yhteistyötä, marsilaisten pyyhkivät yleensä lopuksi hänen muistinsa. ==Ääninäyttelijät== ==Aiheesta muualla== * Toonhound.com Luokka:Lastenohjelmat Luokka:2000-vuosikymmenen piirrossarjat Luokka:Tietokoneanimaatiosarjat
Seututie 926

thumb|250px|Tie Rovaniemen Paavalniemeltä etelään päin. thumb|250px|Tie Tervolan Ossauskoskella etelään päin. Seututie 926 kulkee Kemistä Tervolan kautta Rovaniemelle Kemijoen itäpuolella. Tie alkaa Kemistä valtatien 4 eritasoliittymästä Ristikankaalta ja päättyy Rovaniemelle kantatien 78 liittymään. Tie on 113 kilometriä pitkä, kokonaan kaksikaistainen ja laadultaan vaihteleva, joissakin kohtaa kapea ja joissakin kohtaa leveä, mutta päällystetty koko matkalta. Tie on valaistu pääosin vain kylien kohdalla, mutta Keminmaa-Tervola-välillä valaistusta on lähes koko matkalta. Tieltä on yhteys joen yli länsipuolelle valtatielle 4 etelästä päin lukien Taivalkoskella (Ala-Paakkola), Tervolassa, Ossauskoskella, Petäjäskoskella sekä Valajaskoskella. Itään päin siltä on yhteys Välijoen kautta kantatielle 78 sekä Koivukylästä, Tervolan keskustasta ja Lautiosaaresta (yhdystien 9262 kautta) yhteydet Sompujärven kautta Simoon tai kaakkoon Yli-Iihin. Itään päin lähtevistä yhteyksistä ainoastaan Lautiosaaresta lähtevä tie on kokonaan päällystetty, muut ovat kokonaan tai osittain sorateitä. Nopeusrajoitus on pääosin 80 kilometriä tunnissa. Liikennemäärät ovat sangen pienet. == Päällystystyöt syksyllä 2010 == Syksyllä 2010 tiellä tehtiin päällystys- ja kunnostustöitä tieosuudella Hirmula–Itäkoski. Keminmaasta Hirmulaan päällyste onkin kohtalaisen uusi ja hyväkuntoinen, mutta pohjoisempi osuus oli kulunut ja routavaurioista kärsinyt, varsinkin Maulan ja Itäkosken kylien välisellä osuudella. Kunnostushanke oli osa 10,5 miljoonan euron pottia, jonka Lapin ELY-keskus sai vuonna 2010 teiden huoltoon. Sillä päällystettiin yhteensä 324 kilometriä tietä. == Aiheesta muualla == 926 Luokka:Kemin liikenne Luokka:Rovaniemen liikenne Luokka:Keminmaan liikenne Luokka:Tervolan liikenne
Yaşar Büyükanıt

Mehmet Yaşar Büyükanıt (1. syyskuuta 1940 – 21. marraskuuta 2019Turkey's former Chief of Staff Büyükanıt dies at age 79 ) oli Turkin armeijan kenraali ja esikuntapäällikkö. Hän valmistui Turkin sotakorkeakoulusta vuonna 1961 jalkaväen upseeriksi. Menestyksekäs sotilasura huipentui nousuun esikuntapäälliköksi 1. syyskuuta 2006. Büyükanıt oli näkyvä hahmo Turkin sisäpolitiikassa. Hän vastusti uskonnollisia fundamentalisteja ja Kurdistanin työväenpuoluetta. == Lähteet == == Aiheesta muualla == * Luokka:Turkkilaiset poliitikot Luokka:Turkkilaiset kenraalit Luokka:Vuonna 1940 syntyneet Luokka:Vuonna 2019 kuolleet
Terminen ruiskutus

Terminen ruiskutus on menetelmä, jossa ruiskutetaan kaasuvirtauksen mukana kulkevana hienojakoisena sumuna kokonaan tai osittain nestemäiseksi sulatettua lisäainetta käsiteltävälle pinnalle . Termistä ruiskutusta voidaan käyttää materiaalien pinnoittamiseen ja erilaisiin kappaleisiin syntyneiden vaurioiden korjaamiseen. Erilaisia termisen ruiskutuksen menetelmiä ovat liekkiruiskutus, kaariruiskutus, plasmaruiskutus, tyhjiöplasmaruiskutus, suurnopeusliekkiruiskutus ja detonaatioruiskutus. ==Katso myös== *Pintakäsittely *Hitsaus ==Lähteet== ==Aiheesta muualla== * Luokka:Metallitekniikka
Berliinin raitiotieliikenne

Berliinin raitioliikenne on yksi Saksan pääkaupungin Berliinin julkisen liikenteen muodoista. Berliinin raitiotieverkosto on yksi maailman vanhimmista ja suurimmista raitiotiejärjestelmistä. Sitä liikennöi vuonna 1929 perustettu Berliner Verkehrsbetriebe (BVG). Raideleveydeltään standardilevyinen raitiotieverkko on pituudeltaan 191,6 kilometriä ja siihen kuuluu 382 pysäkkiä. Vuonna 2006 Berliinin raitiovaunut kuljettivat yhteensä 173,5 miljoonaa matkustajaa.Berliner Verkehrsbetrieben tilastot vuodelta 2006 Henkilökilometrejä kertyi samana vuonna 508 miljoonaa.Berliner Verkehrsbetrieben toimintakertomus vuodelta 2006 == Historia == Berliinin luotiin hevosraitiotie vuonna 1865. Vuonna 1881 kaupunkiin avattiin maailman ensimmäinen sähköistetty raitiotielinja. 1800-luvun lopulla useiden eri raitiotieyhtiöiden rakennuttaessa kaupunkiin uusia linjoja Berliinin raitiotieverkosto kehittyi ja kasvoi nopeasti, ja loputkin hevosvetoiset raitiovaunut vaihdettiin sähköisiin. Vuoden 1930 tienoilla Berliinissä oli yli 630 kilometriä raitiotietä ja raitiotieverkosto koostui yli 90 linjasta. Vuonna 1929 raitioliikenteen harjoittajat fuusioitiin yhdeksi yritykseksi, BVG:ksi. Toisen maailmansodan loputtua ja Itä- ja Länsi-Berliinin muodostuessa BVG jaettiin kahtia. Yritys yhdistettiin jälleen vuonna 1992 Saksan jälleenyhdistyttyä. Länsi-Berliinissä raitiotieliikenne oli kuitenkin lakkautettu vuonna 1967, ja muutamaa raitiolinjaa lukuun ottamatta Berliinin raitiolinjat sijaitsevat nykyisin entisen Itä-Berliinin alueella. == Kalusto == Alla olevassa taulukossa on Berliinin raitioliikenteessä (linjaliikenteessä) tällä hetkellä käytettävät raitiovaunutyypit. Vaunutyyppi Käytössä Olemassa Bombardier Flexity Berlin (GT8-08ZR/F8Z) 132 132 BVG/Cegelec GT6U 77 77 BVG GT6Zo 45 45 Bombardier Flexity Berlin (GT8-08ER/F8E) 40 40 Bombardier Flexity Berlin (GT6-08ZR/F6Z) 34 34 BVG GTNO 28 28 Tatra KT4DM 20 30 == Lähteet == == Aiheesta muualla == * Berliner Verkehrsbetrieben viralliset Internet-sivut Luokka:Berliinin liikenne Luokka:Saksan raitiotieliikenne
Marc-René de Voyer de Paulmy d’Argenson

Marc-René de Voyer de Paulmy d'Argenson (4. marraskuuta 1652 Venetsia – 8. toukokuuta 1721 Pariisi) oli Argensonin ensimmäinen markiisi ja ranskalainen poliitikko. Marc-René de Voyer de Paulmy d'Argenson syntyi Venetsiassa, jossa hänen isänsä, jonka etunimi oli myös Marc-René, toimi suurlähettiläänä. Perinteen mukaisesti hänet julistettiin Venetsian kaupungin kummilapseksi ja tämän tähden hän sai kantaa etunimeä Marc. Hän toimi valtioministerinä ja poliisipäällikkönä 21 vuotta 1697–1718. Hänen nimensä yhdistetään aina poliisipäällikön (Lieutenant général de police) virkainstituutioon. Hän laajensi viran toimialaa ja tehtäväkuvaa erityisesti perustamalla poliisitarkastajain virat vuonna 1708 ja tehostamalla julkisten paikkojen yleistä valvontaa. Hän taisteli jansenisteja vastaan ja ajoi vuonna 1709 pakoon Port-Royal-des-Champsin nunnat. Hän toimi Ranskan oikeusministerinä 28. tammikuuta 1718 – 7. kesäkuuta 1720 ja Orléansin herttuan sijaishallituksen aikana valtiontalouden neuvoston puheenjohtajana. Hän onnistui vain vaivoin havaitsemaan Law-järjestelmän epäonnistumisen, mutta koki kuitenkin epäonnistuneensa tehtävässään ja luopui tehtävästään vuonna 1720. Hänet valittiin Ranskan akatemian jäseneksi vuonna 1718, juuri kun hänen virkauransa oli korkeimmillaan. Hänen poikansa René-Louis ja Marc-Pierre loivat loistavat uran kuninkaan palveluksessa. ==Lähteet== * Ranskan akatemian henkilötietosivut * Hänen sukuhistoriansa sivut Luokka:Ranskan akatemian jäsenet Luokka:Ranskan tiedeakatemian jäsenet Luokka:Ranskan valtiovarainministerit Luokka:Markiisit Luokka:Vuonna 1652 syntyneet Voyer de Paulmy d'Argenson, Marc-Rene de
Marusha

Marusha (oik. Marusha Aphrodite Gleiß, s. 18. marraskuuta 1966 Nürnberg, Länsi-Saksa) on saksalainen elektronista musiikkia esittävä ja tekevä artisti. Hänen tunnetuin kappaleensa lienee vuonna 1994 valmistunut coverversio Ihmemaa Oz -elokuvasta tunnetuksi tulleesta kappaleesta ”Somewhere Over the Rainbow”. Sana marusha on kreikkaa ja tarkoittaa kaunista ja upeaa. ==Diskografia== ===Singlet=== * Rave Channel * Whatever Turns You * Go Ahead * Somewhere Over The Rainbow * Over The Rainbow, Mayday Rave Olympia Live EP * It Takes Me Away * Trip To Raveland * Deep * Unique * Secret * Ur Life * My Best Friend * Free Love * Ultimate Sound * Jet als Maru (Drum’n’Bass Projekt Marushas) * Jumpstart * Touch Base als MARU * Chimes als MARU * Were here als MARU * Snow In July * Cha Cha Maharadsha * Kick It (Heat) ===Albumit=== * 1994 Raveland * 1995 Wir * 1998 No Hide No Run * 2002 Nonstop (Mix-CD) * 2004 Offbeat * 2007 Heat * 2012 Club Arrest * 2018 Rave Satellite ==Lähteet== ==Aiheesta muualla== * Artistin kotisivut Luokka:Saksalaiset eurodanceartistit ja -yhtyeet Luokka:Saksalaiset elektronisen musiikin artistit Luokka:Vuonna 1966 syntyneet Luokka:Elävät henkilöt
Jukka Koskinen

Jukka Koskinen -nimisiä henkilöitä: * Jukka Koskinen, suomalainen bassokitaristi * Jukka Koskinen, suomalainen jalkapalloilija * Jukka Koskinen, suomalainen lentopallovalmentaja * Jukka Koskinen, suomalainen säveltäjä.
Exilion Capital

Exilion Capital Oy on suomalaisten instituutioiden omistama kiinteistösijoitusten hallinnointiin erikoistunut yhtiö. Yhtiö hallinnoi pääkaupunkiseudun toimitilakohteisiin sijoittavaa Exilion Real Estate 1 kommandiittiyhtiötä. Yhtiön omistavat Keskinäinen Työeläkevakuutusyhtiö Elo, Eläkevakuutusosakeyhtiö Veritas, Valtion Eläkerahasto ja Åbo Akademin säätiö. Toimitusjohtaja on Ari Talja. Exilion Tuuli osti syksyllä 2020 St1:ltä sen puoliskon Tuuliwatti-yhtiöstä yhtiön jakautuessa ja sai 315 MW tuilivoimaa Suomessa ja kehitysprojektit, joiden teho oli kokonaisuudessaan 475 MW.https://exilion.fi/en/exilion-becomes-finlands-largest-producer-of-wind- power-the-sale-with-st1-confirmed/ Exilionin kiinteistösijoitusyhtiö on Exilion Real Estate I Ky.https://www.rakennuslehti.fi/2007/10/vr-elakesaatio- myi-90-miljoonalla-eurolla-liikerakennuksen-rautatieaseman-vieresta/ https://www.rakennuslehti.fi/2011/04/exilion-osti-85-miljoonalla-ison- toimistokiinteiston-ruoholahdesta/ == Lähteet == == Aiheesta muualla == * Exilion Luokka:Suomalaiset kiinteistösijoitusyhtiöt Luokka:Suomalaiset kiinteistöomistajat
Super 35

Super 35 on elokuvafilmiformaatti. Se käyttää tavallista 35 millimetrin elokuvafilmiä, mutta siinä myös esityskopion ääniraidalle varattu filmialue valotetaan, jolloin kuva-ala laajenee. Formaatti otettiin käyttöön 1980-luvun alussa, ja sen tekniikka perustuu 1950-luvulla hetken käytössä olleeseen Superscope-formaattiin. Super 35 -filmissä käytetään yleensä joko neljä tai kolme perforaatiota yhtä kuvaruutua kohden. Valotettava kuvaruutu on neljää perforaatiota käytettäessä 24,89 millimetriä leveä ja 18,66 millimetriä korkea. Tavallisessa 35 millimetrin elokuvafilmissä kuvaruudun leveys on 21,95 millimetriä ja korkeus 16,00 millimetriä, johon verrattuna Super 35 -filmin kuva-ala on 32 prosenttia suurempi. Vain kolmea perforaatiota käytettäessä säästetään 25 prosenttia filmiä ja saavutetaan laajakuvasuhde: kun 4-perforaatioisen Super 35 -negatiivin kuvasuhde on 1,33:1, kolmea perforaatiota käyttävä filmi saa kuvasuhteeksi 1,78:1. Super 35 on yksinomaan kuvausformaatti. Sitä ei käytetä elokuvien esitysfilmikopioissa, eikä projektoreita ole yleensä tätä varten varusteltukaan. Super 35 -negatiivin kuva rajataan lopulliseen esityskopioon yleensä joko kuvasuhteeseen 1,78:1 (16:9, televisio- ja videokäytössä), 1,85:1 tai 2,39:1. Super 35 onkin nykyään suosittu tapa kuvata 2,39:1-kuvasuhteen laajakangaselokuvia ilman anamorfista kameraoptiikkaa, vaikkei kuvan laatu vastaakaan "aitoa" anamorfisella optiikalla kuvattua 2,39:1-elokuvaa. Super 35 -formaatin käyttöarvoa vähentää se, että negatiivista ei voi tehdä "yksi yhteen" 35 mm:n esityskopioita korkealaatuisella ns. pinnakkaiskopioinnilla: negatiivin kuvaa on pienennettävä, jotta esityskopioon saadaan mahdutettua ääniraita. Tämän vuoksi Super 35 -formaatissa kuvatut elokuvat siirretään yleensä kokonaisuudessaan digitaaliseen muotoon jälkitöitä varten, tai vaihtoehtoisesti negatiivin kuva pienennetään optisesti (engl. reduction printing) leikkausta ja välikopiota varten. Luokka:Elokuvafilmiformaatit